**PANEVĖŽIO MOKSLEIVIŲ NAMAI**

Biudžetinė įstaiga, Parko g. 79, LT-37307 Panevėžys, kodas 290427210

Tel. Nr. (8-45) 51 60 01, faks. Nr. (8-45) 44 39 71, El. p.: pmn.panevezys@gmail.com

**NEFORMALIOJO VAIKŲ ŠVIETIMO TEIKIMO SUTARTIS**

2018 m. \_\_\_\_\_\_\_\_\_\_\_\_\_\_\_\_mėn. \_\_\_\_\_\_d. Nr. ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_

Panevėžys

 **I. SUTARTIES ŠALYS**

1.Panevėžio moksleivių namai (toliau – **Paslaugos teikėjas**), atstovaujami mokyklos direktorės Ramintos Juzėnienės, veikiančios pagal mokyklos nuostatus (viena šalis) ir tėvai (globėjai, rūpintojai) – (kita šalis),

 (*Vieno iš tėvų, globėjų, rūpintojų vardas, pavardė)*

atstovaujantys vaiko interesams (toliau – **Paslaugos gavėjas**),

*(Vaiko vardas, pavardė didžiosiomis spausdintinėmis raidėmis)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

***vaiko asmens kodas (įrašyti privaloma)***

sudaro šią neformaliojo vaikų švietimo teikimo sutartį:

**II. SUTARTIES OBJEKTAS**

2. Ši sutartis nustato **Paslaugos gavėjo** (vaiko) priėmimą į **Paslaugos teikėjo** vykdomas neformaliojo vaikų švietimo (toliau – NVŠ) programas. **Paslaugos teikėjas** įsipareigoja ugdyti **Paslaugos gavėją** pagal jo pasirinktą NVŠ programą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***\_\_\_\_ (Įrašyti būrelio pavadinimą)***

pagal mokykloje direktoriaus įsakymu patvirtintą būrelių (grupių) darbo grafiką.

**III. SUTARTIES ŠALIŲ ĮSIPAREIGOJIMAI**

**3.Paslaugos teikėjas** įsipareigoja:

3.1.Suteikti galimybę **Paslaugos gavėjui** pasirinkti ir lankyti pasirinktą NVŠ programą, pateikus mokyklos direktoriui raštišką tėvų (globėjų, rūpintojų) prašymą, nustatytos formos vaiko sveikatos pažymos kopiją ar elektroninės vaiko sveikatos pažymos peržiūros kodą ir sudarius NVŠ teikimo sutartį.

3.2.Užtikrinti kokybišką NVŠ programos vykdymą, pagal mokinių poreikius ir interesus konkretinti ir individualizuoti ugdymo turinį, siekti gerų ugdymo rezultatų.

3.3.Pagal **Paslaugos teikėjo** galimybes užtikrinti tinkamas ugdymo sąlygas ir siekti saugumo ugdymo procese.

3.4.Leisti **Paslaugos gavėjui** naudotis mokesčio lengvata už ugdymą galiojančių teisės aktų nustatyta tvarka.

3.5.Dalinai aprūpinti reikalingomis ugdymo priemonėmis, atsižvelgiant į turimas lėšas.

3.6.Supažindinti **Paslaugos gavėją** su pasirinktos NVŠ programos veiklos rezultatais.

3.7.Užtikrinti, kad **Paslaugos gavėją** ugdys LR švietimo įstatymo nustatytus reikalavimus atitinkantys mokytojai.

**4.Paslaugos teikėjas** turi teisę**:**

4.1.Pateikti **Paslaugos gavėjo** vardą, pavardę, asmens kodą ir kontaktus ir kitus būtinus duomenis Panevėžio miesto savivaldybei, Mokinių registrui dėl NVŠ programos finansavimo, mokinių apskaitos.

4.2. Pareikalauti iš vaiko tėvų (globėjų, rūpintojų) **Paslaugos teikėjo** nustatyta tvarka ir terminais sumokėti mokyklos steigėjo nustatyto dydžio atlyginimą už neformalųjį vaikų švietimą.

4.3.Iš anksto informavus tėvus (globėjus, rūpintojus) išbraukti iš mokinių sąrašų ir kitų veiklos dokumentų **Paslaugos gavėją** (mokinį), už kurio ugdymą tėvai (globėjai, rūpintojai) laiku nesumokėjo atlyginimo.

4.4.Taikyti įvairias drausminimo priemones vaikui (pastaba, pranešimas tėvams), kuris nesilaiko priimtų elgesio normų, mokyklos mokinių vidaus tvarkos taisyklių.

4.5.Pareikalauti iš tėvų (globėjų, rūpintojų) atlyginti nuostolius mokyklai (pagal rinkos kainą) už tyčia vaiko padarytą materialinę žalą Civilinio kodekso nustatyta tvarka.

**5.Paslaugos gavėjas** įsipareigoja:

5.1. **Paslaugos teikėjo** nustatyta tvarka ir terminais sumokėti atlyginimą už NVŠ iki einamojo mėnesio 15 dienos. Būrelį pradėjus lankyti nuo mėnesio vidurio – sumokėti nė vėliau kaip iki paskutinės einamojo mėnesio dienos.

5.2.Nusprendus nebelankyti būrelio, informuoti **Paslaugos teikėją** bendruoju telefonu 516001, mobiliuoju telefonu 867107411 arba būrelio mokytoją. Laiku neinformavus, mokėti priskaitytą atlyginimą už ugdymą.

5.3. Užtikrinti, kad vaikas atvyktų į užsiėmimus būrelio (grupės) darbo grafike nurodytu laiku, o išeitų iš užsiėmimo anksčiau laiko tik informavęs mokytoją.

5.4. Užtikrinti, kad vaikas klausytų mokytojų nurodymų, laikytųsi mokyklos mokinių vidaus tvarkos taisyklių, saugaus elgesio taisyklių, higienos ir sanitarijos reikalavimų užsiėmimų, renginių, pertraukų ir išvykų metu.

5.5.Laiku pateikti **Paslaugos gavėjui** dokumentus, reikalingus atlyginimo už neformalųjį vaikų švietimą lengvatų taikymui, jei jos priklauso teisės aktų nustatyta tvarka. Nepateikus reikiamų dokumentų, atlyginimą mokėti bendra tvarka.

5.6.Raštu informuoti apie mokinio sveikatos sutrikimus, į kuriuos turėtų atsižvelgti **Paslaugos teikėjas**.

**6.Paslaugos gavėjas** turi teisę:

6.1.Gauti iš **Paslaugų teikėjo** išsamią informaciją apie mokykloje vykdomas NVŠ programas.

6.2. Pasirinkti ir lankyti vieną ar kelias NVŠ programas (būrelius) pagal savo amžių, poreikius bei pomėgius.

6.3.Keisti programą mokslo metų eigoje pagal vaiko poreikius.

6.4.Aktyviai dalyvauti **Paslaugos teikėjo** renginiuose, šventėse, mokyklos savivaldoje.

6.5.Ginti savo teises įstatymų numatyta tvarka.

**IV. PASLAUGOS KAINA IR ATSISKAITYMO TVARKA**

7. Vaiko **(Paslaugos gavėjo)**, dalyvaujančio pasirinktoje NVŠ programoje, ugdymo procesas finansuojamas Panevėžio miesto savivaldybės biudžeto lėšomis ir tėvų lėšomis.

8**.** Panevėžio miesto savivaldybės tarybos sprendimu nustatytas **Paslaugos gavėjo** mokamas atlyginimas už ugdymo paslaugas – 5 Eurai už vieną mokslo metų mėnesį.

9.Atlyginimas už ugdymo paslaugas **Paslaugos teikėjo** nustatyta tvarka turi būti sumokėtas mokyklos kasoje arba pavedimu į **Paslaugos teikėjo** sąskaitą LT 21 7300 0100 0238 7333 (įst. kodas 290427210) nurodant vaiko vardą, pavardę, NVŠ programos (būrelio) pavadinimą ir mokestinį laikotarpį).

**V. SUTARTIES ĮSIGALIOJIMAS, GALIOJIMAS IR NUTRAUKIMO TVARKA**

10.Sutartis įsigalioja nuo jos pasirašymo dienos ir galioja vienerius mokslo metus iki NVŠ programos pabaigos.

11.**Paslaugos gavėjas** turi teisę vienašališkai nutraukti šią sutartį apie tai įspėjęs **Paslaugos teikėją** ir pilnai atsiskaitęs už suteiktas paslaugas iki sutarties nutraukimo termino.

12.**Paslaugos teikėjas** turi teisę vienašališkai nutraukti šią sutartį apie tai įspėjęs **Paslaugos gavėją**, jei jis savalaikiai nesumoka atlyginimo už Moksleivių namuose teikiamas NVŠ paslaugas.

13.Sutarties nutraukimas nepanaikina **Paslaugos gavėjo** pareigos sumokėti atlyginimo už suteiktas paslaugas.

**VI. GINČŲ SPRENDIMAS**

14.Šalių ginčai, sutarties pažeidimo klausimai sprendžiami derybų keliu.Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka.

15.Sutartis sudaryta dviem egzemplioriais, turinčiais vienodą juridinę galią (po 1egz. kiekvienai šaliai).

Sutarties šalių parašai:

|  |  |  |
| --- | --- | --- |
| ***Paslaugos teikėjas*** |  | ***Paslaugos gavėjas*** |
| Panevėžio moksleivių namų direktorė |  | Tėvai (globėjai, rūpintojai) |
| Raminta Juzėnienė |  |  |
|  (parašas)  |  | (vieno iš tėvų (globėjo, rūpintojo) vardas, pavardė parašas) |
| A.V. |  |  |